|  |  |
| --- | --- |
| **ΕΛΛΗΝΙΚΗ ΔΗΜΟΚΡΑΤΙΑ**  **ΝΟΜΟΣ ΑΤΤΙΚΗΣ**  **ΔΗΜΟΣ ΝΕΑΣ ΣΜΥΡΝΗΣ**  **ΔΙΕΥΘΥΝΣΗ ΠΕΡΙΒΑΛΛΟΝΤΟΣ**  **ΤΜΗΜΑ ΣΥΝΤΗΡΗΣΗΣ & ΑΝΑΠΤΥΞΗΣ ΠΡΑΣΙΝΟΥ** | **ΕΡΓΑΣΙΑ:** Κλάδεμα ψηλών δένδρων  **ΠΡΟΫΠ.: 6**0.000,00 € (με ΦΠΑ)  **Αρ.Μελέτης : /2017** |

**ΤΕΧΝΙΚΗ ΕΚΘΕΣΗ**

Η παρούσα μελέτη συντάσσεται στο πλαίσιο της εκτέλεσης του προϋπολογισμού του έτους 2017 και αφορά σε εργασίες κλαδέματος ψηλών δένδρων που θα εκτελεστούν σε κοινόχρηστους χώρους του Δήμου N. Σμύρνης.

Οι εργασίες κρίνονται αναγκαίες λόγω του έντονου προβλήματος που αντιμετωπίζει ο Δήμος από τις θραύσεις κλάδων και τις πτώσεις δένδρων, καθώς σημαντικός αριθμός ψηλών δένδρων (ευκάλυπτοι, λεύκες, πεύκα, κυπαρίσσια κ.ά. ) φέρουν ξερούς κλάδους και διαθέτουν υπερβολικά ανεπτυγμένη κώμη.

Οι εργασίες κλαδέματος επιβάλλονται για λόγους ασφάλειας ανθρώπων και υποδομών, αλλά δεδομένης της έλλειψης του απαραίτητου υλικοτεχνικού εξοπλισμού και κατάλληλα εκπαιδευμένου προσωπικού, δεν είναι δυνατόν να εκτελεστούν από συνεργεία του Δήμου

Οι εργασίες είναι ειδικευμένες εργασίες πρασίνου και για την εκτέλεσή τους ο ανάδοχος θα πρέπει να διαθέτει την απαραίτητη επιστημονική γνώση και εμπειρία για την εκτέλεση τέτοιου είδους εργασιών, ώστε να επιτευχθεί το καλύτερο δυνατό αποτέλεσμα.

Οι εργασίες θα εκτελεστούν σύμφωνα με την Ελληνική Τεχνική Προδιαγραφή ΕΛΟΤ ΤΠ 1501-10-06-04-01-09 «Κλάδεμα δένδρων», με την απασχόληση εξειδικευμένου προσωπικού και τη χρήση καλαθοφόρου οχήματος κατάλληλου για εργασία σε διάφορα ύψη αλλά και αναρριχητών με ικανότητα να εργάζονται σε μεγάλα ύψη

Ο προϋπολογισμός δαπάνης της ανωτέρω εργασίας ανέρχεται σε 60.000,00 € συμπεριλαμβανομένου Φ.Π.Α. 24% και θα βαρύνει την πίστωση με Κ.Α. 35.6262.0011.του έτους 2017 του Δήμου μας.

Η εκτέλεση της εργασίας θα γίνει σύμφωνα με τις διατάξεις της κείμενης νομοθεσίας όπως αυτές έχουν διαμορφωθεί και ισχύουν σήμερα:

* Το Ν. 3463/06 (ΦΕΚ 114 Α’) «Κώδικας Δήμων και Κοινοτήτων»
* Το Ν. 3852/10 (ΦΕΚ 87 Α’) «Νέα Αρχιτεκτονική της Αυτοδιοίκησης και της Αποκεντρωμένης Διοίκησης − Πρόγραμμα Καλλικράτης»
* Το Ν. 2690/99 «Κύρωση του κώδικα διοικητικής διαδικασίας και άλλες διατάξεις»
* Το Ν. 3548/07 (ΦΕΚ 68 Α’) «Καταχώρηση δημοσιεύσεων των φορέων του Δημοσίου στο νομαρχιακό και τοπικό Τύπο και άλλες διατάξεις»
* Το Ν. 3861/2010 (Φ.Ε.Κ. 112/Α΄) «Ενίσχυση της διαφάνειας με την υποχρεωτική ανάρτηση νόμων και πράξεων των κυβερνητικών, διοικητικών και αυτοδιοικητικών οργάνων στο διαδίκτυο ”Πρόγραμμα Διαύγεια” και άλλες διατάξεις».
* Το Ν.4412/2016 (ΦΕΚ 147/8-8-2016) Δημόσιες Συμβάσεις Έργων, Προμηθειών και Υπηρεσιώn (προσαρμογή στις Οδηγίες 2014/24/ΕΕ και 2014/25/ΕΕ>)

|  |
| --- |
|  |

Ο ΣΥΝΤΑΞΑΣ

O ΠΡΟΙΣΤΑΜΕΝΟΣ ΤΜΗΜΑΤΟΣ ΣΥΝΤΗΡΗΣΗΣ

& ΑΝΑΠΤΥΞΗΣ ΠΡΑΣΙΝΟΥ

ΜΙΧΑΛΑΚΟΣ ΘΕΜΙΣΤΟΚΛΗΣ

ΤΕ ΓΕΩΠΟΝΟΣ

|  |  |
| --- | --- |
| **ΕΛΛΗΝΙΚΗ ΔΗΜΟΚΡΑΤΙΑ**  **ΝΟΜΟΣ ΑΤΤΙΚΗΣ**  **ΔΗΜΟΣ ΝΕΑΣ ΣΜΥΡΝΗΣ**  **ΔΙΕΥΘΥΝΣΗ ΠΕΡΙΒΑΛΛΟΝΤΟΣ**  **ΤΜΗΜΑ ΣΥΝΤΗΡΗΣΗΣ & ΑΝΑΠΤΥΞΗΣ ΠΡΑΣΙΝΟΥ** | **ΕΡΓΑΣΙΑ:** Κλάδεμα ψηλών δένδρων  **ΠΡΟΫΠ.: 6**0.000,00 € (με ΦΠΑ)  **ΑΜ :** |

**ΤΕΧΝΙΚΗ ΠΕΡΙΓΡΑΦΗ**

Η εργασία αφορά στο κλάδεμα ψηλών δένδρων και αποσκοπεί στην αποφυγή κινδύνων από θραύσεις κλάδων ή πτώσεις δένδρων, αλλά και στη διατήρηση της καλής φυσιολογικής κατάστασης και της ευρωστίας τους.

Οι εργασίες θα εκτελεστούν σύμφωνα με την περιγραφή των άρθρων του τιμολογίου της μελέτης και την Ελληνική Τεχνική Προδιαγραφή ΕΛΟΤ ΤΟ 1501-10-06-04-01-09.

Κατά το κλάδεμα θα αφαιρείται μεγάλο μέρος των παλαιών βλαστών του δέντρου, με στόχο την απομάκρυνση ξερών και επικίνδυνων κλάδων, την ανανέωση της βλάστησης και τη διαμόρφωση του σχήματος του δένδρου. Η μείωση του συνολικού όγκου του δένδρου θα γίνεται με ταυτόχρονη διατήρηση των χαρακτηριστικών του είδους. Δένδρα ταχείας ανάπτυξης (ευκάλυπτοι, λεύκες κ.ά.) θα κλαδεύονται αυστηρά, ενώ το κλάδεμα δένδρων αργής ανάπτυξης (πεύκα, κυπαρίσσια κ.ά.) θα αποσκοπεί στην αφαίρεση ξερών και επικίνδυνων κλάδων και τη διαμόρφωση του σχήματος τους.

Κατά το κλάδεμα θα αφαιρούνται από τη βάση βλαστοί ή κλαδιά που επηρεάζουν αρνητικά το ισορροπημένο σχήμα του δένδρου, καθώς και οι ζωηροί κλάδοι που είναι δυνατόν να επηρεάσουν την ισορροπία του.

Κατά την αφαίρεση των κλάδων δεν θα παραμένουν υπολείμματα αυτών, δηλαδή «τακούνι».

Για τη δημιουργία ισχυρού και ανθεκτικού στους ανέμους σκελετού θα πρέπει να παραμείνουν περιορισμένοι ανθεκτικοί κλάδοι, σε σωστές αποστάσεις κατά μήκος και ακτινωτά γύρω από τον κεντρικό κορμό.

Στις δενδροστοιχίες οι κλάδοι που φύονται σε ύψος έως και 2 μέτρα από τη βάση του κορμού θα πρέπει να αφαιρούνται, ώστε να εξασφαλίζεται η απρόσκοπτη και ασφαλής διάβαση κάτω από τα δένδρα.

Κατά το κλάδεμα οι τομές θα πρέπει να είναι λείες και πλάγιες ώστε να αποφεύγεται η συσσώρευση του βρόχινου νερού, που καθιστά τα δένδρα ευπρόσβλητα σε μυκητολογικές προσβολές. Οι τομές διαμέτρου άνω των 10 εκατοστών θα πρέπει να καλύπτονται με επουλωτικό υλικό.

Τα μηχανήματα κλάδευσης θα καθαρίζονται και θα απολυμαίνονται ώστε να μην μεταφέρονται φυτοπαθογόνα από προσβεβλημένα σε υγιή δένδρα.

Τα προϊόντα κλάδευσης θα περισυλλεγονται άμεσα από τον τόπο των εργασιών, ώστε οι χώροι εκτέλεσης των εργασιών να παραμένουν καθαροί μετά το πέρας αυτών.

Το συνεργείο κλαδέματος θα στελεχώνεται από:

* Yπεύθυνο γεωτεχνικό (γεωπόνο, δασολόγο, τεχνολόγο γεωπόνο ή δασοπόνο) που θα συντονίζει και επιβλέπει τις εργασίες.
* Χειριστή ανυψωτικού καλαθοφόρου οχήματος
* Ειδικευμένο τεχνίτη κλαδέματος ψηλών δένδρων
* Εργάτες για την αποκομιδή των προϊόντων κλαδέματος
* Οδηγό φορτηγού

Ο απαραίτητος εξοπλισμός που θα πρέπει να διαθέτει ο ανάδοχος είναι

* Ανυψωτικό καλαθοφόρο μηχάνημα με ικανότητα ανύψωσης άνω των 20 μέτρων, το οποίο θα διαθέτει άδεια μηχανήματος έργου (ΜΕ), πιστοποιητικό καταλληλότητας και όλα τα απαιτούμενα έγγραφα ασφάλειας και συντήρησης του οχήματος.
* Φορτηγό με αρπάγη για την περισυλλογή και απομάκρυνση των προϊόντων κλαδέματος, χωρητικότητας άνω των 20 κυβικών μέτρων
* Μηχανήματα κλαδέματος (αλυσοπρίονα, κονταροαλυσοπρίονα κ.α.) και εργαλεία κλαδέματος (χειροπρίονα, σκάλες, ιμάντες πρόσδεσης κ.ά.)

Πριν και κατά τις εργασίες κλαδέματος με ευθύνη του αναδόχου πρέπει να λαμβάνονται τα παρακάτω προληπτικά μέτρα:

* Ενημέρωση των πολιτών με ταινίες σήμανσης και ανακοινώσεις σχετικά με την παρέμβαση που θα ακολουθήσει, τουλάχιστον 24 ώρες νωρίτερα.
* Προσυνενόηση με τη ΔΕΔΗΕ, όπου απαιτείται διακοπή ρεύματος λόγω γειτνίασης των κλαδιών με το εναέριο δίκτυο της.
* Συνεννόηση με την Τροχαία Κίνησης σε περίπτωση που απαιτείται καθολική ή μερική διακοπή της κυκλοφορίας στις οδούς που θα πραγματοποιηθούν οι εργασίες κλαδέματος

Τέλος, κατά την εκτέλεση των εργασιών κλαδέματος θα πρέπει να τηρούνται οι κείμενες διατάξεις της εργατικής νομοθεσίας περί πρόληψης εργατικών ατυχημάτων, καθώς και όλοι οι ισχύοντες κανονισμοί περί ασφάλειας στην εργασία.

|  |  |
| --- | --- |
| ΘΕΩΡΗΘΗΚΕ  ΠΡΟΙΣΤΑΜΕΝΟΣ ΔΙΕΥΘΥΝΣΗΣ ΤΕΧΝ. ΥΠΗΡΕΣΙΑΣ  ΚΩΣΤΟΥΡΟΣ ΑΛΕΞΑΝΔΡΟΣ  ΠΕ ΠΟΛ. ΜΗΧΑΝΙΚΟΣ | ΣΥΝΤΑΧΘΗΚΕ  ΠΡΟΙΣΤΑΜΕΝΟΣ ΤΜΗΜΑΤΟΣ ΣΥΝΤΗΡΗΣΗΣ & ΑΝΑΠΤΥΞΗΣ ΠΡΑΣΙΝΟΥ  ΜΙΧΑΛΑΚΟΣ ΘΕΜΙΣΤΟΚΛΗΣ  ΤΕ ΓΕΩΠΟΝΟΣ |

|  |  |
| --- | --- |
| **ΕΛΛΗΝΙΚΗ ΔΗΜΟΚΡΑΤΙΑ**  **ΝΟΜΟΣ ΑΤΤΙΚΗΣ**  **ΔΗΜΟΣ ΝΕΑΣ ΣΜΥΡΝΗΣ**  **ΔΙΕΥΘΥΝΣΗ ΠΕΡΙΒΑΛΛΟΝΤΟΣ**  **ΤΜΗΜΑ ΣΥΝΤΗΡΗΣΗΣ & ΑΝΑΠΤΥΞΗΣ ΠΡΑΣΙΝΟΥ** | **ΕΡΓΑΣΙΑ:** Κλάδεμα ψηλών δένδρων  **ΠΡΟΫΠ.:** 60.000,00 € (με ΦΠΑ)  **ΑΜ :** |

**ΑΝΑΛΥΤΙΚΟ ΤΙΜΟΛΟΓΙΟ**

Οι παρακάτω τιμές διαμορφώθηκαν βάσει:

* Των εγκεκριμένων Ενιαίων Τιμολογίων του άρθρου 8 του Ν.3263/2004 (ΦΕΚ 179 Α΄/28-9-04), συγκεκριμένα της Υ.Α. Υ.ΠΕ.ΧΩ.ΔΕ. Δ17α/01/93ΦΝ.437/2004 (φεκ1556 Β΄18.10.2004) περί Ενιαίων Τιμολογίων Εργασιών Δημοπράτησης Δημοσίων Έργων Πρασίνου, όπως αυτή αναπροσαρμόστηκε και συμπληρώθηκε με την Υ.Α. Δ11γ/ο/9/7/7-2-2013 (ΦΕΚ Β΄ 363/2013 )
* Των τρεχουσών τιμών παροχής των σχετικών υπηρεσιών που προέκυψαν μετά από έρευνα της υπηρεσίας.

**1. Α.Τ. : 1**

Άρθρο : **ΣΤ04.2.2 Διαμόρφωση κόμης δένδρων ύψους 4 - 8 m**

Κωδικός αναθεώρησης: ΠΡΣ 5354

Διαμόρφωση κόμης δένδρου ύψους από 4 μέχρι 8m οδών σύμφωνα με την φυτοτεχνική μελέτη και την Ελληνική Τεχνική Προδιαγραφή ΕΛΟΤ ΤΠ 1501-10-06-04-01-09 «Κλάδεμα δένδρων».. Στην τιμή μονάδας περιλαμβάνεται η δαπάνη του απαιτουμένου εργατοτεχνικού προσωπικού, μηχανημάτων και εργαλείων, η επάλειψη των τομών καθώς και η δαπάνη απομάκρυνσης των προϊόντων κοπής και απόρριψής τους σε οποιαδήποτε απόσταση σε θέσεις που -επιτρέπουν οι αρμόδιες Αρχές

ΣΤ04.2. 2: δένδρων, ύψους 4-8m

Τιμή ανά τεμάχιο (τεμ) ΕΥΡΩ

**(Αριθμητικά) : 35,00**

**(Ολογράφως) : ΤΡΙΑΝΤΑ ΠΕΝΤΕ**

**2. Α.Τ. : 2**

Άρθρο : **ΣΤ04.3.1 Ανανέωση κόμης ή κοπή μεγάλων δένδρων ύψους 8 - 12 m, σε πλατείες, πάρκα κλπ**

Κωδικός αναθεώρησης: ΠΡΣ 5354

Κλάδεμα ή κοπή μεγάλων δέντρων σε πλατείες, πάρκα και ανοιχτούς χώρους ή σε νησίδες, ερείσματα και παράπλευρους χώρους οδών σύμφωνα με την φυτοτεχνική μελέτη και την Ελληνική Τεχνική Προδιαγραφή ΕΛΟΤ ΤΠ 1501-10-06-04-01-09 «Κλάδεμα δένδρων». Στην τιμή μονάδας περιλαμβάνεται η δαπάνη του απαιτουμένου εργατοτεχνικού προσωπικού, μηχανημάτων και εργαλείων, η επάλειψη των τομών καθώς και η δαπάνη απομάκρυνσης των προϊόντων κοπής και απόρριψής τους σε οποιαδήποτε απόσταση σε θέσεις που -επιτρέπουν οι αρμόδιες Αρχές.

ΣΤ04.3. 1: Μεγάλων δένδρων, ύψους 8 - 12 m, σε πλατείες, πάρκα κλπ

Τιμή ανά τεμάχιο (τεμ) ΕΥΡΩ

**(Αριθμητικά) : 135,00**

**(Ολογράφως) : ΕΚΑΤΟΝ ΤΡΙΑΝΤΑ ΠΕΝΤΕ**

**3. Α.Τ. : 3**

Άρθρο : **ΣΤ04.3.2 Ανανέωση κόμης ή κοπή μεγάλων δένδρων ύψους 8-12m, σε νησίδες ερείσματα κλπ**

Κωδικός αναθεώρησης: ΠΡΣ 5354

Κλάδεμα ή κοπή μεγάλων δέντρων σε πλατείες, πάρκα και ανοιχτούς χώρους ή σε νησίδες, ερείσματα και παράπλευρους χώρους οδών σύμφωνα με την φυτοτεχνική μελέτη και την Ελληνική Τεχνική Προδιαγραφή ΕΛΟΤ ΤΠ 1501-10-06-04-01-09 «Κλάδεμα δένδρων». Στην τιμή μονάδας περιλαμβάνεται η δαπάνη του απαιτουμένου εργατοτεχνικού προσωπικού, μηχανημάτων και εργαλείων, η επάλειψη των τομών καθώς και η δαπάνη απομάκρυνσης των προϊόντων κοπής και απόρριψής τους σε οποιαδήποτε απόσταση σε θέσεις που επιτρέπουν οι αρμόδιες Αρχές.

ΣΤ04.3.2: Μεγάλων δένδρων, ύψους 8 - 12 m, σε νησίδες, ερείσματα κλπ

Τιμή ανά τεμάχιο (τεμ) ΕΥΡΩ

**(Αριθμητικά) : 175,00**

**(Ολογράφως) : ΕΚΑΤΟΝ ΕΒΔΟΜΗΝΤΑ ΠΕΝΤΕ**

**4. Α.Τ. : 4**

Άρθρο : **ΣΤ04.3.3 Ανανέωση κόμης ή κοπή μεγάλων δένδρων ύψους 12-16 m, σε πλατείες, πάρκα κλπ**

Κωδικός αναθεώρησης: ΠΡΣ 5354

Κλάδεμα ή κοπή μεγάλων δέντρων σε πλατείες, πάρκα και ανοιχτούς χώρους ή σε νησίδες, ερείσματα και παράπλευρους χώρους οδών σύμφωνα με την φυτοτεχνική μελέτη και την Ελληνική Τεχνική Προδιαγραφή ΕΛΟΤ ΤΠ 1501-10-06-04-01-09 «Κλάδεμα δένδρων». Στην τιμή μονάδας περιλαμβάνεται η δαπάνη του απαιτουμένου εργατοτεχνικού προσωπικού, μηχανημάτων και εργαλείων, η επάλειψη των τομών καθώς και η δαπάνη απομάκρυνσης των προϊόντων κοπής και απόρριψής τους σε οποιαδήποτε απόσταση σε θέσεις που επιτρέπουν οι αρμόδιες Αρχές.

ΣΤ04.3.3: Μεγάλων δένδρων, ύψους 12-16 m, σε πλατείες, πάρκα κλπ

Τιμή ανά τεμάχιο (τεμ) ΕΥΡΩ

**(Αριθμητικά) : 200,00**

**(Ολογράφως) : ΔΙΑΚΟΣΙΑ ΕΥΡΩ**

**5. Α.Τ. : 5**

Άρθρο : **ΣΤ04.3.4 Ανανέωση κόμης ή κοπή μεγάλων δένδρων ύψους 12-16m σε νησίδες, ερείσματα κλπ**

Κωδικός αναθεώρησης: ΠΡΣ 5354

Κλάδέμα ή κοπή μεγάλων δέντρων σε πλατείες, πάρκα και ανοιχτούς χώρους ή σε νησίδες, ερείσματα και παράπλευρους χώρους οδών σύμφωνα με την φυτοτεχνική μελέτη και την Ελληνική Τεχνική Προδιαγραφή ΕΛΟΤ ΤΠ 1501-10-06-04-01-09 «Κλάδεμα δένδρων». Στην τιμή μονάδας περιλαμβάνεται η δαπάνη του απαιτουμένου εργατοτεχνικού προσωπικού, μηχανημάτων και εργαλείων, η επάλειψη των τομών καθώς και η δαπάνη απομάκρυνσης των προϊόντων κοπής και απόρριψής τους σε οποιαδήποτε απόσταση σε θέσεις που επιτρέπουν οι αρμόδιες Αρχές.

ΣΤ04.3. 4: Μεγάλων δένδρων, ύψους 12-16m σε νησίδες, ερείσματα κλπ

Τιμή ανά τεμάχιο (τεμ) ΕΥΡΩ **(Αριθμητικά) : 280,00**

**(Ολογράφως) : ΔΙΑΚΟΣΙΑ ΟΓΔΟΝΤΑ**

**6. Α.Τ.: 6**

Άρθρο : **ΣΤ04.3.5 Ανανέωση κόμης ή κοπή μεγάλων δένδρων ύψους 16-20m σε πλατείες, πάρκα κ.λ.π.**

Κωδικός αναθεώρησης: ΠΡΣ 5354

Κλάδέμα ή κοπή μεγάλων δέντρων σε πλατείες, πάρκα και ανοιχτούς χώρους ή σε νησίδες, ερείσματα και παράπλευρους χώρους οδών σύμφωνα με την φυτοτεχνική μελέτη και την Ελληνική Τεχνική Προδιαγραφή ΕΛΟΤ ΤΠ 1501-10-06-04-01-09 «Κλάδεμα δένδρων». Στην τιμή μονάδας περιλαμβάνεται η δαπάνη του απαιτουμένου εργατοτεχνικού προσωπικού, μηχανημάτων και εργαλείων, η επάλειψη των τομών καθώς και η δαπάνη απομάκρυνσης των προϊόντων κοπής και απόρριψής τους σε οποιαδήποτε απόσταση σε θέσεις που επιτρέπουν οι αρμόδιες Αρχές.

ΣΤ04.3. 6: Μεγάλων δένδρων, ύψους 16-20m σε πλατείες, πάρκα κλπ

Τιμή ανά τεμάχιο (τεμ) ΕΥΡΩ

**(Αριθμητικά) : 300,00**

**(Ολογράφως) : ΤΡΙΑΚΟΣΙΑ**

**7. Α.Τ.: 7**

Άρθρο : **ΣΤ04.3.6 Ανανέωση κόμης ή κοπή μεγάλων δένδρων ύψους 16-20m σε νησίδες, ερείσματα κλπ**

Κωδικός αναθεώρησης: ΠΡΣ 5354

Κλάδέμα ή κοπή μεγάλων δέντρων σε πλατείες, πάρκα και ανοιχτούς χώρους ή σε νησίδες, ερείσματα και παράπλευρους χώρους οδών σύμφωνα με την φυτοτεχνική μελέτη και την Ελληνική Τεχνική Προδιαγραφή ΕΛΟΤ ΤΠ 1501-10-06-04-01-09 «Κλάδεμα δένδρων». Στην τιμή μονάδας περιλαμβάνεται η δαπάνη του απαιτουμένου εργατοτεχνικού προσωπικού, μηχανημάτων και εργαλείων, η επάλειψη των τομών καθώς και η δαπάνη απομάκρυνσης των προϊόντων κοπής και απόρριψής τους σε οποιαδήποτε απόσταση σε θέσεις που επιτρέπουν οι αρμόδιες Αρχές.

ΣΤ04.3. 6: Μεγάλων δένδρων, ύψους 16-20m σε νησίδες, ερείσματα κλπ

Τιμή ανά τεμάχιο (τεμ) ΕΥΡΩ

**(Αριθμητικά) : 450,00**

**(Ολογράφως) : ΤΕΤΡΑΚΟΣΙΑ ΠΕΝΗΝΤΑ**

**8. Α.Τ.: 8**

Άρθρο : **ΣΤ04.3.7 Ανανέωση κόμης ή κοπή μεγάλων δένδρων ύψους >20m σε πλατείες, πάρκα κλπ**

Κωδικός αναθεώρησης: ΠΡΣ 5354

Κλάδεμα ή κοπή μεγάλων δέντρων σε πλατείες, πάρκα και ανοιχτούς χώρους ή σε νησίδες, ερείσματα και παράπλευρους χώρους οδών σύμφωνα με την φυτοτεχνική μελέτη και την Ελληνική Τεχνική Προδιαγραφή ΕΛΟΤ ΤΠ 1501-10-06-04-01-09 «Κλάδεμα δένδρων». Στην τιμή μονάδας περιλαμβάνεται η δαπάνη του απαιτουμένου εργατοτεχνικού προσωπικού, μηχανημάτων και εργαλείων, η επάλειψη των τομών καθώς και η δαπάνη απομάκρυνσης των προϊόντων κοπής και απόρριψής τους σε οποιαδήποτε απόσταση σε θέσεις που επιτρέπουν οι αρμόδιες Αρχές.

ΣΤ04.3. 6: Μεγάλων δένδρων, ύψους 16-20m σε νησίδες, ερείσματα κλπ

Τιμή ανά τεμάχιο (τεμ) ΕΥΡΩ

**(Αριθμητικά) : 500,00**

**(Ολογράφως) : ΠΕΝΤΑΚΟΣΙΑ**

|  |  |
| --- | --- |
| ΘΕΩΡΗΘΗΚΕ  ΠΡΟΙΣΤΑΜΕΝΟΣ ΔΙΕΥΘΥΝΣΗΣ ΤΕΧΝ. ΥΠΗΡΕΣΙΑΣ  ΚΩΣΤΟΥΡΟΣ ΑΛΕΞΑΝΔΡΟΣ  ΠΕ ΠΟΛ. ΜΗΧΑΝΙΚΟΣ | ΣΥΝΤΑΧΘΗΚΕ  ΠΡΟΙΣΤΑΜΕΝΟΣ ΤΜΗΜΑΤΟΣ ΣΥΝΤΗΡΗΣΗΣ & ΑΝΑΠΤΥΞΗΣ ΠΡΑΣΙΝΟΥ  ΜΙΧΑΛΑΚΟΣ ΘΕΜΙΣΤΟΚΛΗΣ  ΤΕ ΓΕΩΠΟΝΟΣ |

|  |  |
| --- | --- |
| **ΕΛΛΗΝΙΚΗ ΔΗΜΟΚΡΑΤΙΑ**  **ΝΟΜΟΣ ΑΤΤΙΚΗΣ**  **ΔΗΜΟΣ ΝΕΑΣ ΣΜΥΡΝΗΣ**  **ΔΙΕΥΘΥΝΣΗ ΠΕΡΙΒΑΛΛΟΝΤΟΣ**  **ΤΜΗΜΑ ΣΥΝΤΗΡΗΣΗΣ & ΑΝΑΠΤΥΞΗΣ ΠΡΑΣΙΝΟΥ** | **ΕΡΓΑΣΙΑ:** Κλάδεμα ψηλών δένδρων  **ΠΡΟΫΠ.:** 60.000,00 € (με ΦΠΑ)  **ΑΜ :** |

**ΕΝΔΕΙΚΤΙΚΟΣ ΠΡΟΥΠΟΛΟΓΙΣΜΟΣ**

|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Α/Α** | **CPV** | **Είδος Εργασίας** | **Μ.Μ.** | **Ποσότητα** | **Τιμή μονάδας**  **(ευρώ)** | **ΜΕΡΙΚΟ ΣΥΝΟΛΟ** |  | |  | |  | |  | |  | |  |
| **1** | 77341000-2 | Διαμόρφωση κόμης δένδρων ύψους 4-8m | δένδρο | 83 | 35 | 2905 |  | |  | |  | |  | |  | |  |
| **2** | 77341000-2 | Ανανέωση κόμης ή κοπή μεγάλου δένδρου ύψους 8-12m σε πλατείες, πάρκα κ.λ.π | δένδρο | 18 | 135 | 2430 |  | |  | |  | |  | |  | |  |
| **3** | 77341000-2 | Ανανέωση κόμης ή κοπή μεγάλου δένδρου ύψους 8-12m σε νησίδες και ερείσματα κ.λ.π | δένδρο | 48 | 175 | 8400 |  | |  | |  | |  | |  | |  |
| **4** | 77341000-2 | Ανανέωση κόμης ή κοπή μεγάλου δένδρου ύψους 12-16m σε πλατείες, πάρκα κ.λ.π | δένδρο | 57 | 200 | 11400 |  |  | |  | |  | |  | |
| **5** | 77341000-2 | Ανανέωση κόμης ή κοπή μεγάλου δένδρου ύψους 12-16m σε νησίδες και ερείσματα κ.λ.π | δένδρο | 45 | 280 | 12600 |  |  | |  | |
| **6** | 77341000-2 | Ανανέωση κόμης ή κοπή μεγάλου δένδρου ύψους 16-20m σε πλατείες και πάρκα κ.λ.π | δένδρο | 8 | 300 | 2400 |  |  | |  | |  | |
| **7** | 77341000-2 | Ανανέωση κόμης ή κοπή μεγάλου δένδρου ύψους 16-20m σε πεζοδρόμια και ερείσματα κ.λ.π | δένδρο | 15 | 450 | 6750 |  | |  | |  | |  | |  | |  |
| **8** | 77341000-2 | Ανανέωση κόμης ή κοπή μεγάλου δένδρου ύψους >20m σε πλατείες και πάρκα κ.λ.π | δένδρο | 3 | 500 | 1500 |  | |  | |  | |  | |  | |  |  |
|  |  |  |  |  | ΣΥΝΟΛΟ ΧΩΡΙΣ Φ.Π.Α. | 48.385,00 |  | |  | |  | |  | |  | |  |  |
|  |  |  |  |  | Φ.Π.Α. 24% | 11.612,40 |  | |  | |  | |  | |  | |  |  |
|  |  |  |  |  | ΓΕΝΙΚΟ ΣΥΝΟΛΟ | 59.997,40 |  | |  | |  | |  | |  | |  |  |

|  |
| --- |
| ΣΗΜΕΙΩΣΗ: Οι ποσότητες των εργασιών των παραπάνω άρθρων ενδέχεται να τροποποιηθούν ανάλογα με τις ανάγκες της υπηρεσίας, κατόπιν υπηρεσιακού σημειώματος προς την Επιτροπή Παραλαβής. Οι αλλαγές δεν θα υπερβαίνουν το ποσό της συνολικής δαπάνης της σύμβασης. |

|  |  |
| --- | --- |
| ΘΕΩΡΗΘΗΚΕ  ΠΡΟΙΣΤΑΜΕΝΟΣ ΔΙΕΥΘΥΝΣΗΣ ΤΕΧΝ. ΥΠΗΡΕΣΙΑΣ  ΚΩΣΤΟΥΡΟΣ ΑΛΕΞΑΝΔΡΟΣ  ΠΕ ΠΟΛ. ΜΗΧΑΝΙΚΟΣ | ΣΥΝΤΑΧΘΗΚΕ  ΠΡΟΙΣΤΑΜΕΝΟΣ ΤΜΗΜΑΤΟΣ ΣΥΝΤΗΡΗΣΗΣ & ΑΝΑΠΤΥΞΗΣ ΠΡΑΣΙΝΟΥ  ΜΙΧΑΛΑΚΟΣ ΘΕΜΙΣΤΟΚΛΗΣ  ΤΕ ΓΕΩΠΟΝΟΣ |

|  |  |
| --- | --- |
| **ΕΛΛΗΝΙΚΗ ΔΗΜΟΚΡΑΤΙΑ**  **ΝΟΜΟΣ ΑΤΤΙΚΗΣ**  **ΔΗΜΟΣ ΝΕΑΣ ΣΜΥΡΝΗΣ**  **ΔΙΕΥΘΥΝΣΗ ΠΕΡΙΒΑΛΛΟΝΤΟΣ**  **ΤΜΗΜΑ ΣΥΝΤΗΡΗΣΗΣ & ΑΝΑΠΤΥΞΗΣ ΠΡΑΣΙΝΟΥ** | **ΕΡΓΑΣΙΑ:** Κλάδεμα ψηλών δένδρων  **ΠΡΟΫΠ.:** 70.000,00 € (με ΦΠΑ)  **ΑΜ :** |

**ΣΥΓΓΡΑΦΗ ΥΠΟΧΡΕΩΣΕΩΝ**

**Άρθρο 1ο Αντικείμενο εργασιών.**

Η παρούσα συγγραφή αφορά τις εργασίες που θα εκτελεστούν σε κοινόχρηστους χώρους του Δήμου Ν. Σμύρνης και σκοπό έχουν το κλάδεμα ψηλών και επικίνδυνων δένδρων. Οι επεμβάσεις που θα γίνουν είναι σύμφωνες με τη Γεωπονική Επιστήμη και θα εκτελεστούν από εξειδικευμένο εργατοτεχνικό προσωπικό με άρτια γνώση της τέχνης και της τεχνικής με την επίβλεψη και την καθοδήγηση τόσο του επιβλέποντος, όσο και του αναδόχου που θα πρέπει να διαθέτει την απαραίτητη επιστημονική γνώση, αλλά και την αποδεδειγμένη εμπειρία στην εκτέλεση τέτοιου είδους εργασιών.

**Άρθρο 2ο Ισχύουσες διατάξεις.**

Η διενέργεια του συνοπτικού διαγωνισμού και η εκτέλεση των εργασιών διέπονται από τις διατάξεις :

* Το Ν. 3463/06 (ΦΕΚ 114 Α’) «Κώδικας Δήμων και Κοινοτήτων»
* Το Ν. 3852/10 (ΦΕΚ 87 Α’) «Νέα Αρχιτεκτονική της Αυτοδιοίκησης και της Αποκεντρωμένης Διοίκησης − Πρόγραμμα Καλλικράτης»
* Το Ν. 2690/99 «Κύρωση του κώδικα διοικητικής διαδικασίας και άλλες διατάξεις»
* Το Ν. 3548/07 (ΦΕΚ 68 Α’) «Καταχώρηση δημοσιεύσεων των φορέων του Δημοσίου στο νομαρχιακό και τοπικό Τύπο και άλλες διατάξεις»
* Το Ν. 3861/2010 (Φ.Ε.Κ. 112/Α΄) «Ενίσχυση της διαφάνειας με την υποχρεωτική ανάρτηση νόμων και πράξεων των κυβερνητικών, διοικητικών και αυτοδιοικητικών οργάνων στο διαδίκτυο ”Πρόγραμμα Διαύγεια” και άλλες διατάξεις».
* Το Ν.4412/2016 (ΦΕΚ 147/8-8-2016) Δημόσιες Συμβάσεις Έργων, Προμηθειών και Υπηρεσιών

(προσαρμογή στις Οδηγίες 2014/24/ΕΕ και 2014/25/ΕΕ>)

Η εργασία έχει ενταχθεί στον προϋπολογισμό του Δήμου, οικονομικού έτους 2017, ανέρχεται στο συνολικό ποσό των 50,000,00 € με Φ.Π.Α. και θα βαρύνει τον Κ.Α.: 35.6262.0011

**Άρθρο 3ο Συμβατικά στοιχεία.**

Συμβατικά στοιχεία κατά σειρά ισχύος είναι:

α) Η Διακήρυξη του διαγωνισμού.

β) Η Τεχνική Περιγραφή Εργασιών

γ) Η Συγγραφή Υποχρεώσεων.

ε) Η Οικονομική προσφορά.

στ) Ο Ενδεικτικός Προϋπολογισμός.

**Άρθρο 4ο Τρόπος εκτέλεσης των εργασιών.**

Η εκτέλεση των εργασιών θα πραγματοποιηθεί με συνοπτικό διαγωνισμό και με κριτήριο κατακύρωσης την πλέον συμφέρουσα από οικονομικής άποψης προσφορά αποκλειστικά βάσει τιμής (χαμηλότερη τιμή) του Ενδεικτικού Προϋπολογισμού της /2017 μελέτης και με τους όρους που θα καθοριστούν από την Οικονομική Επιτροπή, σύμφωνα με τις διατάξεις του Ν.4412/2016 (ΦΕΚ 147/Α' /8-8-2016 ) “ Δημόσιες Συμβάσεις Έργων, Προμηθειών και Υπηρεσιών ( προσαρμογή στις οδηγίες 2014/24/ΕΕ και 2014 /25/ΕΕ ).

**Άρθρο 5ο Προσφορές.**

Οι προσφορές των συμμετεχόντων θα πρέπει να αφορούν στο σύνολο της ζητούμενης ποσότητας εργασιών.

**Άρθρο 6ο Σύμβαση.**

Ο ανάδοχος της εργασίας, μετά την κοινοποίηση σ’ αυτόν της απόφασης ανάθεσης σύμφωνα με το Νόμο, υποχρεούνται να προσέλθει σε ορισμένο εντός είκοσι (20) ημερών από την ειδοποίηση του για την υπογραφή της συμβάσεως και να καταθέσει την εγγύηση καλής εκτέλεσης όπως ορίζεται στο άρθρο 7 της παρούσης.

Η σύμβαση συντάσσεται με βάση τους όρους της διακήρυξης και περιλαμβάνει όλα τα στοιχεία της εργασίας.

**Άρθρο 7ο Εγγύηση καλής εκτέλεσης της σύμβασης.**

Το ποσό της εγγύησης καλής εκτέλεσης καθορίζεται σε ποσοστό 5% επί της αξίας της σύμβασης εκτός ΦΠΑ. (άρθρο 72 παρ.1β του Ν.4412/16)

Η εγγύηση καλής εκτέλεσης της σύμβασης επιστρέφεται μετά την οριστική ποσοτική και ποιοτική παραλαβή των εργασιών και ύστερα από την εκκαθάριση των τυχόν απαιτήσεων από τους δύο συμβαλλόμενους.

**Άρθρο 8ο Διάρκεια σύμβασης**

Η διάρκεια της εκτέλεσης των εργασιών ορίζεται σε 12 μήνες και αρχίζει από την ημέρα υπογραφής της σύμβασης.

**Άρθρο 9ο Ευθύνες και δαπάνες που βαρύνουν τον ανάδοχο.**

Ο ανάδοχος υποχρεούται να τηρεί τις κείμενες διατάξεις της εργατικής νομοθεσίας περί προλήψεως εργατικών ατυχημάτων και πάντα εν γένει τους ισχύοντες κανονισμούς. Για κάθε ατύχημα ή δυστύχημα στο προσωπικό του αναδόχου ή στον ίδιο που προκαλείται κατά την διάρκεια εκτέλεσης των εργασιών, βαρύνεται αποκλειστικά ο ανάδοχος. Ο ανάδοχος επίσης είναι υποχρεωμένος να λαμβάνει όλα τα ενδεικνυόμενα μέτρα προκειμένου οι εργασίες να γίνονται με τρόπο άρτιο και ασφαλή, ώστε να μην θέτει σε κίνδυνο την υγεία των κατοίκων. Ο ανάδοχος υποχρεούται να χρησιμοποιεί ασφαλισμένο προσωπικό κατά τις κείμενες διατάξεις. Επίσης, όλα τα μηχανήματα και το τροχαίο υλικό που θα χρησιμοποιηθούν θα είναι ασφαλισμένα.

Όλα τα έξοδα (προσωπικό, οχήματα, μηχανήματα) που θα χρησιμοποιηθούν για την εκτέλεση της εργασίας βαρύνουν τον Ανάδοχο όπως επίσης και κάθε είδους ζημία προς τρίτους που ήθελε να προκληθεί κατά την εκτέλεση αυτής. Γενικά κάθε δαπάνη έστω και αν δεν κατονομάζεται ρητά, αλλά είναι απαραίτητη για την πλήρη και έντεχνη εκτέλεση των εργασιών βαρύνει τον ανάδοχο.

**Άρθρο 10ο Παραλαβή**

Η παραλαβή των εργασιών γίνεται από την αρμόδια επιτροπή που έχει συσταθεί μετά από απόφαση του Δημοτικού Συμβουλίου. ([άρθρο 208 παρ.1 του Ν.4412/16](http://www.dimosnet.gr/index.php?MODULE=bce/application/pages&Branch=N_N0000000002_N0000023676_N0000000020_N0000000037_N0000026980_N0000027251_S0000126666#_blank))

**Άρθρο 11ο Τρόπος πληρωμής**

Οι τιμές μονάδας του συμβατικού τιμολογίου είναι σταθερές και αμετάβλητες σε όλη τη διάρκεια της εκτέλεσης των εργασιών και για κανένα λόγο και σε καμία αναθεώρηση υπόκεινται. Η πληρωμή θα γίνεται κατόπιν υποβολής τιμολογίου παροχής υπηρεσιών από τον ανάδοχο, εφόσον έχει εκδοθεί βεβαίωση καλής εκτέλεσης από την αρμόδια υπηρεσία.

**Άρθρο 12ο Φόροι και τέλη**

Ο ανάδοχος επιβαρύνεται με όλους τους φόρους, τα τέλη και τις κρατήσεις που ισχύουν κατά την ημέρα διενέργειας του διαγωνισμού. Ο Φ.Π.Α. βαρύνει το Δήμο.

**Άρθρο 13ο Αυξομειώσεις ποσοτήτων εργασιών.**

Όσον αφορά τις εκτελούμενες εργασίες ο Δήμος διατηρεί το δικαίωμα μείωσης της ποσότητας των εργασιών, εφ’ όσον οι ανάγκες του, κατά την εκτέλεση της υπογραφείσας σύμβασης αποδειχθούν μικρότερες χωρίς καμία αντίρρηση ή αξίωση του αναδόχου προς αποζημίωση για διαφυγόν κέρδος ή για οποιοδήποτε άλλο λόγο. Η μείωση όμως αυτή δεν δύναται να ξεπερνά το 50% των αρχικών προϋπολογισθέντων εργασιών.

**Άρθρο 14ο Ποινικές ρήτρες – Έκπτωση του αναδόχου**

Η έναρξη των εργασιών δεν μπορεί να καθυστερήσει πέραν των πέντε (5) ημερών από την υπογραφή της σύμβασης λόγω της επικινδυνότητας των δένδρων. Ο ανάδοχος μπορεί να κηρυχθεί έκπτωτος αν καθυστερήσει την έναρξη των εργασιών ή την περαίωση της κάθε επιμέρους εργασίας, που του έχει υποδειχθεί από την Υπηρεσία, ή δεν συμμορφώνεται με τα αναφερόμενα στην Τεχνική Έκθεση της μελέτης, κατά την εκτέλεση της εργασίας σύμφωνα με τα οριζόμενα στο άρθρο 160 του Ν.4412/2016. Για τις ποινικές ρήτρες ισχύουν τα οριζόμενα στο άρθρο 148 του Ν.4412/2016.

**ΑΡΘΡΟ 15ο : Τεχνικές προδιαγραφές - σύνταξη προσφορών**

Οι εργασίες θα εκτελεστούν σύμφωνα με την τεχνική περιγραφή εργασιών από εξειδικευμένο προσωπικό με ικανότητα να εργάζεται σε μεγάλα ύψη και τη χρήση καλαθοφόρου οχήματος κατάλληλου για εργασία σε διάφορα ύψη.

Το κλάδεμα ψηλών δένδρων είναι μία από τις πλέον επικίνδυνες εργασίες συντήρησης πρασίνου. Κατά την εκτέλεση των εργασιών θα πρέπει να τηρούνται όλα τα μέτρα υγείας – ασφάλειας των εργαζομένων και το προσωπικό του αναδόχου να είναι εξοπλισμένο με τον απαιτούμενο εξοπλισμό ασφαλείας όπως προβλέπεται στην ανωτέρω Ελληνική Τεχνική Προδιαγραφή.

Σχετικά με το προσωπικό, **επί ποινή αποκλεισμού** απαιτείται υπεύθυνη δήλωση του διαγωνιζόμενου ότι διαθέτει το απαραίτητο επιστημονικό προσωπικό, καθώς και κατάλληλα εκπαιδευμένο σε εργασίες κλαδέματος σε μεγάλα ύψη προσωπικό, ότι διαθέτει την απαραίτητη εμπειρία και είναι σε θέση να διεκπεραιώσει με ασφάλεια τις εργασίες κλαδέματος όπως περιγράφονται στη μελέτη, ενώ συνοδευτικά θα συμπεριληφθούν τα κάτωθι:

1. Αντίγραφο πτυχίου Γεωπόνου Π.Ε ή Τεχνολόγου Γεωπόνου Τ.Ε. ή Δασολόγου Π.Ε. ή Δασοπόνου Τ.Ε.
2. Πιστοποιητικό ασφαλούς εργασίας σε ύψος (εναερίτης κλαδευτής) του κλαδευτή
3. Βεβαίωση απασχόλησης τεχνικού ασφαλείας
4. Γραπτή εκτίμηση επαγγελματικού κινδύνου των υφιστάμενων εργασιών
5. Τεχνική περιγραφή των εργασιών, του τρόπου εφαρμογής με το διαθέσιμο εργατικό δυναμικό και το μηχανολογικό εξοπλισμό που θα χρησιμοποιηθεί, με τα τεχνικά χαρακτηριστικά των μηχανημάτων.
6. Βεβαίωση καλής εκτέλεσης εργασιών κλαδέματος ψηλών δένδρων με καλαθοφόρο σε Ο.Τ.Α., Ν..Π.Δ.Δ. και Ν.Π.Ι.Δ. για απόδειξη εμπειρίας.

Σχετικά με τον εξοπλισμό, **επί ποινή αποκλεισμού** απαιτείται υπεύθυνη δήλωση του διαγωνιζομένου ότι θα διαθέσει:

Α. Aνυψωτικό μηχάνημα (καλαθοφόρο) με δυνατότητα ανύψωσης άνω των 20 μέτρων, κατάλληλο για εργσίες κλαδέματος.

Συνοδευτικά θα συμπεριλάβει φωτοαντίγραφο των κάτωθι:

1. Άδεια Μηχανήματος Έργου καλαθοφόρου (ΜΕ)
2. Πιστοποιητικό/(ά) καταλληλότητας του οχήματος
3. Ασφαλιστήριο συμβόλαιο του οχήματος
4. Τεχνικός έλεγχος του μηχανήματος (βιβλίο συντήρησης)
5. Αποδεικτικό τελών κυκλοφορίας
6. Ονοματεπώνυμο του οδηγού και του χειριστή και τα σχετικά διπλώματα.

Β. Φορτηγό με αρπάγη και κάδο χωρητικότητας πάνω από 25 κυβικά μέτρα.

Συνοδευτικά θα προσκομίσει φωτοαντίγραφο τω κάτωθι:

1. Άδεια συλλογής και μεταφορά στερεών και μη επικίνδυνων αποβλήτων.
2. Άδεια toy Μηχανήματος
3. Πιστοποιητικό/(ά) καταλληλότητας του οχήματος
4. Ασφαλιστήριο συμβόλαιο του οχήματος
5. Τεχνικός έλεγχος του μηχανήματος (βιβλίο συντήρησης)
6. Αποδεικτικό τελών κυκλοφορίας
7. Ονοματεπώνυμο του οδηγού και του χειριστή και τα σχετικά διπλώματα

**Άρθρο 16ο Ώρες εργασίας.**

Εφόσον απαιτείται και ζητηθεί, λόγω του εξαιρετικά επείγοντος ορισμένων ειδικών καταστάσεων, ο εργολάβος υποχρεούται να εργαστεί ακόμα και υπερωριακά, κατά τις Κυριακές και Εορτές εφόσον διαταχθεί γι' αυτό με έγγραφο από την Υπηρεσία. Στην περίπτωση αυτή καμία αξίωση του εργολάβου για πρόσθετη αποζημίωση θα γίνει δεκτή.

**Άρθρο 17ο Πρόγραμμα εργασιών.**

Ο ανάδοχος υποχρεούται: **α)** να ακολουθεί το πρόγραμμα εργασίας που θα του δίνει η αρμοδία Υπηρεσία του Δήμου και **β)** να τηρεί τις τεχνικές προδιαγραφές της παρούσας. Για τις λοιπές κυρώσεις του αναδόχου ισχύουν τα αναφερόμενα στο Ν.4412/2016 στα σχετικά άρθρα.

**Άρθρο 18ο Φάκελος εργασίας – Ημερολόγιο.**

Ο ανάδοχος έχει την υποχρέωση να διατηρεί πλήρες ημερολόγιο όπου θα

αναφέρονται οι εργασίες που εκτελέστηκαν (είδος, ποσότητα, τοποθεσία) και το απασχολούμενο προσωπικό, σύμφωνα με το άρθρο 216 παρ.4 του Ν.4412/2016

**Άρθρο 19ο**

Για όσα δεν αναφέρονται συγκεκριμένα, ισχύουν τα αναγραφόμενα στο ν.4412/2016.

|  |  |
| --- | --- |
| ΘΕΩΡΗΘΗΚΕ  ΠΡΟΙΣΤΑΜΕΝΟΣ ΔΙΕΥΘΥΝΣΗΣ ΤΕΧΝ. ΥΠΗΡΕΣΙΑΣ  ΚΩΣΤΟΥΡΟΣ ΑΛΕΞΑΝΔΡΟΣ  ΠΕ ΠΟΛ. ΜΗΧΑΝΙΚΟΣ | ΣΥΝΤΑΧΘΗΚΕ  ΠΡΟΙΣΤΑΜΕΝΟΣ ΤΜΗΜΑΤΟΣ ΣΥΝΤΗΡΗΣΗΣ & ΑΝΑΠΤΥΞΗΣ ΠΡΑΣΙΝΟΥ  ΜΙΧΑΛΑΚΟΣ ΘΕΜΙΣΤΟΚΛΗΣ  ΤΕ ΓΕΩΠΟΝΟΣ |

|  |  |
| --- | --- |
|  | |
|  |  |